A picture containing icon

Description automatically generated

UX Анализа

Пројектна документација

|  |  |
| --- | --- |
| Пројекат | Котарица |
| Тим | Catalyst |
| Чланови | Крунослав Велфел (49/2018)  Лука Малетковић (91/2018)  Стефан Александрић (43/2016)  Јелена Гогић (56/2018) |
| Предмет | Интеракција човек - рачунар |
| Школска година | 2020/21. |
| Датум предаје | 2. септембар 2021. |

Садржај

[1 Опис пројекта 2](#_Toc2119875912)

[Циљ и сврха пројекта 3](#_Toc132140868)

[Актери 3](#_Toc1788396709)

[Технологије 3](#_Toc509192419)

[2 Персоне 3](#_Toc1262696367)

[#К1 Купац артикала 4](#_Toc705921452)

[#К2 Купац артикала 6](#_Toc950778617)

# Опис пројекта

### Циљ и сврха пројекта

Циљ пројекта јесте развој апликације *Котарица* која омогућава домаћим произвођачима и пољопривредницима да своје производе пласирају на тржиште, а купцима да брже дођу до омиљених производа. У промету се могу наћи разни артикли - од домаћих намирница попут зимница, сирева, све до воћа и поврћа. Купцу ће бити омогућено да, поред прегледа производа, пронађе и најбољу понуду за дати артикал у случају да га у понуди има више понуђача. Поред наведених могућности, кориснику треба бити омогућено да се обрати продавцу путем инстант порука, као и да креира листу својих омиљених производа и понуђача.

Сврха пројекта јесте омогућити купцима различитих циљних група да изаберу намирнице које желе купити, те да изаберу начин плаћања и доставе. Корисницима је на располагању и систем рецензија путем ког је могуће написати јавне оцене за жељени артикал, као и оценити продавца позитивним или негативним бодовима и на тај начин формирати његову репутацију - тиме се постиже максимална транспарентност при куповини. Продавцима је на располагању алгоритам препоруке производа који ће им омогућити да што лакше допру до циљних купаца. Производе може пласирати било које физичко лице, без прекомерних административних препрека, чиме се постиже широк спектар артикала у понуди.

### Актери

* клијенти - купци артикала;
* клијенти - понуђачи, тј. произвођачи намирница;
* администратори, службеници корисничке подршке;
* власници платформе.

### Технологије

Платформи се може приступити путем *native* мобилне апликације, било за *iOS* или *Android* оперативни систем.

# Персоне

### #К1 Купац артикала

|  |  |
| --- | --- |
| **Јасмина** | |
|  | ДЕМОГРАФИЈА  **Профил:** Запослена мајка два детета, флексибилно радно време, традиционална, организована  **Пол**: Женски  **Старост**: 39  **Локација**: Крагујевац  **Занимање**: Наставница |
| ВЕШТИНЕ   * истражује и испробава рецепте укусне и здраве хране * често купује он-лине * користи друштвене мреже   МОТИВАЦИЈА   * Осећа се одговорном за здравље и исхрану своје породице. * Забринута око аутентичности органских производа купљених на интернету или у најближој малопродаји. * Чита чланке о штетним ефектима синтетичког ђубрива на здравље људи. * Увидела је погодност наручивања он-лине и испоруке до кућног прага, и проводи време истражујући о произодима на интернету. * Воли да добија похвале од своје породице о њеним кулинарским вештинама. * Показује натпросечно интересовање за здравије варијанте. * Брига о њеним ћеркама је за њу веома важна. | ЦИЉЕВИ   * Жели да осигура здраву исхрану њеној породици. * Жели да пронађе место које испоручује и јасно означава органску храну. * Жели да ограничи потрошњу на прерађену храну. * Жели доступније информације о сезонским производима. * Жели да види портфолио произвођача. * Жели могућност конзумирања већински органске хране, али без превише неоснованих трошкова. * Жели да има могућност јасног и једноставног прегледа свих огранских производа који се нуде, а нису доступни у супермаркетима.   БОЛНЕ ТАЧКЕ   * Потешкоће у проналажењу жељених сертификованих ограниских производа он-лине или из оближњег маркета, које јој је најпогодније место за куповину у радној недељи. * Жели да има приступ органској храни без одласка до специјализоване продавнице удаљене 30 km. * Смета јој недостатак јасних информација за потрошаче или етикета на органској храни. * Смета јој претеривање у цени за здраву храну. * Фрустира је неразноврсност и константност једних истих производа доступних у околним маркетима. |

#### Предлози вредности

На платформи *Котарица*,Јасмина:

* проналази жељене органске производе путем претраге:
  + према сетификацији - да ли је производ органске производње или не, да ли садржи сумњиве прехрамбене адитиве;
  + према пореклу - у којој регији је производ узгајан и/или прерађен;
  + према цени, у нерастућем и неопадајућем поретку;
  + према датуму истека понуде - који су то производи сезонски и доступни само на одређено време.
* за сваки артикал може прегледати следеће информације:
  + назив, фотографије, опис, цена, статус *FairTrade* сертификације, рецензије (које укључују оцене на скали од 1 до 5 и пропратне коментаре);
  + порекло и информације о произвођачу, информације о продавцу (име и презиме, репутација, веза - тј. *link* ка његовом профилу) укључујући и његов портфолио;
  + процењено време потребно за испоруку артикла на основу удаљености произвођача.
* формира списак артикала које жели наручити смештајући их у корпу:
  + списак артикала је могуће изменити у сваком тренутку, што укључује измену количине неке намирнице или потпуно брисање са списка.
* управља својим профилом и наруџбинама тако што је обезбеђено:
  + отварање и брисање налога, као и уређивање постојећег. Омогућена је промена подразумеване адресе за испоруку, начина плаћања, безбедносних поставки - аутентикација у два корака и ресетовање лозинке;
  + попис претходних куповина, груписаних по датумима. За сваку куповину дате су информације попут списка артикала, количине, укупна цена са доставом и статус пошиљке („у обради“, „достављено“, „одбијено“).

### #К2 Купац артикала

|  |  |
| --- | --- |
| **Биљана** | |
|  | ДЕМОГРАФИЈА  **Профил:** Запослена мајка двоје деце, ради од 9 до 17 радним данима и суботом, перфекциониста  **Пол**: Женски  **Старост**: 36  **Локација**: Крагујевац  **Замимање**: Предузетница |
| ВЕШТИНЕ   * интензивно користи мобилне апликације * често купује он-лине * користи дигитално плаћање * користи друштвене мреже * користи доставу   МОТИВАЦИЈА   * Убеђена је да нутритивни састав хране има директан утицај на здравље. * Када користи нечије услуге жели да зна тачно шта је и колико плаћено. Воли да искористи попусте и посебне понуде. * Показује интересовање за потпуно природне, ручно израђене, неиндустријске производе без адитива и конзерванса. * Избегава плаћање кешом и све што може плаћа он-лине. * Када користи он-лине услуге, као што су резервација, плаћање, и друге, воли да све буде брзо и једноставно. | ЦИЉЕВИ   * Жели да наручи домаће производе без адитива и конзерванса. * Жели да има могућност брзог и једноставног прегледа свих расположивих производа, који одговарају захтевима. * Жели да има флексибилност у одабиру курирске службе, пратећи добре оцене и поузданост. * Жели има могућност посебних договора нестандардног менија, који укључује посебну понуду хране. * Жели да види портфолио пружаоца услуга/произвођача. * Жели да резервише све производе он-лине и по једноставној процедури. * Жели да плати он-лине и по једноставној процедури.   БОЛНЕ ТАЧКЕ   * Свакодневно ради и због великог броја обавеза нема слободног времена за обиласке и распитивања. * Фрустрира је сакупљање информација о ценама и понудама за појединачне производе које мора да прикупља са сајтова понуђача производа и усменим комуникацијама. * Фрустрира је када сајт тражених услуга не садржи информације које су њој потребне. * Фрустрира је што поједини произвођачи немају увек на стању све производе, него се морају чекати одређени период. * Очекује да апликације буду приступачне јер има проблема са видом. * Неки сајтови немају оцене и коментаре за производе, па то некада може довести до одустајања од куповине. |

#### Предлози вредности

На платформи *Котарица*,Биљана:

* користи систем препоруке у апликацији који:
  + на основу недавних претрага и прегледаних артикала предлаже нове артикле који могу бити од користи и тиме штеди време које би иначе било потрошено на претраживање;
  + даје предност артиклима који имају поуздане, опширне рецензије и у складу са тим их рангира.
* апликацију користи са укљученим ноћним режимом и увећаним текстом.
* за сваки артикал може прегледати следеће информације:
  + назив, опис, цена, статус *FairTrade* сертификације, рецензије (које укључују оцене на скали од 1 до 5 и пропратне коментаре);
  + порекло и информације о произвођачу, информације о продавцу (име и презиме, репутација, веза - тј. *link* ка његовом профилу) укључујући и његов портфолио;
  + процењено време потребно за испоруку артикла на основу удаљености произвођача.
* формира списак артикала које жели наручити смештајући их у корпу:
  + списак артикала је могуће изменити у сваком тренутку, што укључује измену количине неке намирнице или потпуно брисање са списка.
* управља својим профилом и наруџбинама тако што је обезбеђено:
  + отварање и брисање налога, као и уређивање постојећег. Омогућена је промена подразумеване адресе за испоруку, начина плаћања, безбедносних поставки - аутентикација у два корака и ресетовање лозинке;
  + попис претходних куповина, груписаних по датумима. За сваку куповину дате су информације попут списка артикала, количине, укупна цена са доставом и статус пошиљке („у обради“, „достављено“, „одбијено“).
* у случају проблема може контактирати Корисничку подршку попуњавањем форме која садржи поља за:
  + опис проблема - заборављена лозинка, неуспешна куповина, рефундација, пријава потенцијалне преваре;
  + информације - контакт телефон и адресу електронске поште.

# MVP features

### 3.1 MVP mapping

|  |  |
| --- | --- |
| 1. Налог | |
| **1.1 Sign-Up / Login** | * Може да отвори налог * Може да се пријави на систем |
| **1.2 My-account** | * Може да прегледа основне информације о свом профилу (фотографију, име, презиме, адресу е-поште, контакт телефон) |
| **1.3 Settings** | * Може да ресетује лозинку * Може да угаси налог * Може да затражи аутентикацију при отварању апликације |
| **1.4 Edit-Profile** | * Може да уређује основне информације о налогу (фотографија, опис, адреса е-поште, контакт телефон) * Може да мeња подразумевану адресу за испоруку * Може да мења начин плаћања |
| **1.5 Messages** | * Може да размењује поруке са понуђачима |
| **1.6 Vendor-Profile** | * Има увид у основне информације профила других корисника * Може да погледа рејтинг корисника * Може да погледа понуде корисника * Може да ступи у контакт са корисником * Обележи ,,омиљен налог” |
| **1.7 Favourite-Vendors** | * Може да погледа листу омиљених продаваца * Може да приступи профилу продавца |
| 1. Производ | |
| **2.1 Home** | * Може да прегледа све препоручене производе |
| **2.1 Best-Deals** | * Може да прегледа производе које су на акцији |
| **2.1 Product-Entry** | * Може да прегледа детаљне информације о производу, што подразумева фотографије, назив, цену, оцену, опис и статус сертификације органске производње * Може да прегледа информације о понуђачу * Може да прегледа процењено време потребно за испоруку артикла на основу удаљености * Може да дода производ у корпу |
| **2.2 Product-Entry-Reviews** | * Може да прегледа оцене и коментаре за одређени производ |
| **2.3 Cart** | * Може да формира списак производа који жели да наручи смештајући их у корпу * Може да измени количину неке намирнице и уклони намирницу * Може да измени детаље поруџбине (адреса за испоруку и начин плаћања) * Може да обави куповину |
| **2.4 New-Review** | * Може да остави оцену и коментар за купљени производ |
| **2.5 Order-History** | * Прегледа списак претходих куповина, груписаних по датумима куповине |
| 1. Претрага | |
| **3.1 Search-Primary** | * Може да претражује производе по кључној речи * Може да претражује производе према сертификацији за органску производњу * Може да претражује производе према опсегу цене * Може да сортира производе по цени * Може да претражује производе према датуму истека понуде (сезонске и несезонске понуде) * Може да претражује производе према удаљености локације продавца (нпр. приказ производа продаваца удањених највише 3 км) * Може да изабере само производе на акцији |
| **3.2 Categories** | * Може да претражује производе по категоријама |